<classify> Aidha, wasanii wengi wa muziki wamekacha semina hiyo iliyoandaliwa na Mamlaka ya Mawasiliano Tanzania TCRA iliyokuwa na lengo la kutoa elimu ya matumizi mazuri ya huduma za mawasiliano ikiwa ni pamoja na simu na mitandao ya kijamii.Akitoa mada ya ukuaji wa sekta ya mawasiliano, Meneja Mawasiliano wa TCRA, Innocent Mungy alisema huduma za mawasiliano zikitumika vizuri zinaweza kumsaidia msanii wa muziki kufanyakazi zake kwa ufanisi.Alisema ukuaji wa teknolojia ya mawasiliano ambao umekuwa na fursa nyingi unakabiliwa na changamoto ambazo zimekuwa zikiathiri uchumi wa nchi na wananchi wakiwemo wasanii wa muziki.Makusudi ya mawasiliano kwa msanii yanaweza kumsaidia kufanyakazi kwa ufanisi lakini sasa wasanii wanatumia kuwindana. Hivyo wasanii kutumia mitandao ya jamii kuweka vitu vya maana badala ya kuweka picha za kantangaze, alisema.Alisema wasanii wa muziki kama ilivyo jamii nyingine ni waathirika wa matumizi mabaya ya huduma za mawasiliano kama mitandao ya kijamii.Hata hivyo katika semina hiyo ambayo ilitakiwa kuhudhuriwa na wasanii wamuziki wapatao 70, lakini mpaka semina inaanza walikuwa wasanii wapatao 15 waliofika ikiwa ni saa mbili kupita muda uliopangwa kuanza.Naye Mkurugenzi Mkuu wa TCRA, Dk Ally Simba alisema mamlaka yake imeandaa semina hiyo kwa kujua kuwa wasanii ni watumiaji wa huduma nyingi za mawasiliano.Wasanii ni watu muhimu katika jamii yetu na wana kitu cha ziada kwani wanashiriki katika kutoa elimu kupitia kazi zao, alisema.Alisema wasanii wa muziki wana mchango katika kuletea taifa sifa kwa kuiwakilisha nchi na kushinda tuzo mbalimbali shughuli wanazofanya kwa kutumia mawasiliano, ikiwamo mitandao ya kijamii, internet , simu na huduma za utangazaji kama radio na tv ambazo husimamiwa na TCRA.  <topic>: michezo 